Document ID: 32012D0201

KOMISSION TÄYTÄNTÖÖNPANOPÄÄTÖS,
annettu 26 päivänä maaliskuuta 2012,
rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti sisäväliseinäsarjojen osalta tehdyn päätöksen 98/213/EY muuttamisesta
(tiedoksiannettu numerolla C(2012) 1866)
(ETA:n kannalta merkityksellinen teksti)
(2012/201/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY (1) ja erityisesti sen 13 artiklan 4 kohdan,
on kuullut pysyvää rakennusalan komiteaa,
sekä katsoo seuraavaa:
(1)
Komission päätöksessä 98/213/EY (2) tarkoitetaan ainoastaan tuotteita, jotka on määritelty eurooppalaisissa teknisissä hyväksynnöissä, mutta jotkin kyseisistä tuotteista saattavat kuulua myös yhdenmukaistettujen eurooppalaisten standardien soveltamisalaan.
(2)
Euroopan standardointikomitea (CEN) laatii parhaillaan yhdenmukaistettuja eurooppalaisia standardeja, joita sovelletaan joihinkin päätöksessä 98/213/EY tarkoitettuihin tuotteisiin.
(3)
Sen vuoksi päätöstä 98/213/EY olisi muutettava,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätös 98/213/EY seuraavasti:
1)
Lisätään 3 a artikla seuraavasti:
”3 a artikla
Liitteen IV mukainen vaatimustenmukaisuuden osoittamismenettely esitetään yhdenmukaistettujen eurooppalaisten standardien toimeksiannoissa.”
2)
Lisätään liite IV, jonka teksti on tämän päätöksen liitteessä.
2 artikla
Tämä päätös on osoitettu kaikille jäsenvaltioille.
Tehty Brysselissä 26 päivänä maaliskuuta 2012.

Labels: 7
1